Νομοθετικό Σώμα της Φλόριντα

Το Νομοθετικό Σώμα της Φλόριντα είναι ο όρος που συχνά χρησιμοποιείται για την αναφορά στα δύο σώματα που ενεργούν ως το πολιτειακό νομοθετικό σώμα της πολιτείας Φλόριντα των ΗΠΑ. Το Σύνταγμα της Φλόριντα δηλώνει ότι «Η νομοθετική εξουσία της πολιτείας πρέπει να ανήκει σε ένα νομοθετικό σώμα της Πολιτείας της Φλόριντα», που αποτελείται από μια Γερουσία και Βουλή των Αντιπροσώπων. Το νομοθετικό σώμα εδρεύει στο Πολιτειακό Καπιτώλιο της Φλόριντα στο Ταλαχάσι.

Μέλη
Το Σύνταγμα της Φλόριντα ορίζει ένα διθάλαμο πολιτειακό νομοθετικό σώμα με μια άνω βουλή, την Γερουσία της Φλόριντα με όχι περισσότερα από 40 μέλη και μια κάτω βουλή, την Βουλή των Αντιπροσώπων της Φλόριντα με όχι περισσότερα από 120 μέλη. Oι αντιπρόσωποι πρέπει να είναι τουλάχιστον 21 ετών, κάτοικοι της περιφέρειας στην οποία θέλουν να εκλεγούν, και κάτοικοι της Φλόριντα για τουλάχιστον δύο έτη.

Λόγω των ορίων θητείας, τα μέλη της Βουλής μπορούν να εκλεγούν για μέχρι τέσσερις θητείες (οκτώ έτη), ενώ οι Πολιτειακοί Γερουσιαστές μπορούν να εκλεγούν για μέχρι δύο θητείες (οκτώ έτη). Τα πρώην μέλη μπορούν να επανεκλεγυν μετά από διάλλειμμα δύο ετών.

Αμφότερα τα σώματα βρίσκονται υπό Ρεπουμπλικανικό έλεγχο από το 1996.

Ηγεσία
Ο Πρόεδρος της Βουλής και ο Πρόεδρος της Γερουσίας ελέγχουν την ανάθεση θέσεων ηγεσίας και επιτροπών, καθώς και τον έλεγχο της ατζέντας των δύο σωμάτων. Οι δύο ηγέτες θεωρούνται ισχυροί πολιτειακοί ηγέτες και μαζί με τον Κυβερνήτη της Φλόριντα ελέγχουν το μεγαλύτερο μέρος της ατζέντας του πολιτειακού έργου στη Φλόριντα.

Γερουσία
Πρόεδρος της Γερουσίας: Μάικ Χαριντόπολος (Ρ)
Προσωρινός πρόεδρος της Γερουσίας: Μάικ Μπέννετ (Ρ)
Αρχηγός της Πλειοψηφίας της Γερουσίας: Άντυ Γκάρντινερ (Ρ)
Αρχηγός της Μειοψηφίας της Γερουσίας: Ναν Ριτς (Δ)

Βουλή
 «Ομιλητής» (πρόεδρος) της Βουλής: Ντην Κάννον (Ρ)
 Προσωρινός Ομιλητής της Βουλής: Τζον Λεγκ (Ρ)
 Αρχηγός της Πλειοψηφίας της Βουλής: Κάρλος Λόπεζ-Καντέρα (Ρ)
 Αρχηγός της Μειοψηφίας της Βουλής: Ρόναλντ Σόντερς (Δ)

Συνεδριάσεις
Το Νομοθετικό Σώμα της Φλόριντα λειτουργεί με μια τακτική νομοθετική συνεδρίαση που αρχίζει την πρώτη Τρίτη μετά την πρώτη Δευτέρα τον Μάρτιο Πριν το 1991, η τακτική νομοθετική συνεδρίαση άρχιζε τον Απρίλιο. Το Κοινό Ψήφισμα 380 της Γερουσίας (1989) πρότεινε στους ψηφοφόρους μια συνταγματική τροποποίηση (που εγκρίθηκε τον Νοέμβριο 1990) η οποία άλλαξε την ημερομηνία έναρξης της τακτικής συνεδρίασης από τον Απρίλιο στον Φεβρουάριο. Ακολούθως, το Κοινό Ψήφισμα 2606 της Γερουσίας (1994) πρότεινε στους ψηφοφόρους μια συνταγματική τροποποίηση (που εγκρίθηκε τον Νοέμβριο 1994) η οποία μετέβαλε την ημερομηνία έναρξης και την τοποθέτησε στον Μάρτιο, όπου παραμένει. Ο λόγος για την απαίτηση της «πρώτης Τρίτης μετά την πρώτη Δευτέρα» πηγάζει από την εποχή που η συνεδρίαση άρχιζε τον Απρίλιο. Η συνεδρίαση θα μπορούσε να αρχίζει οποιαδήποτε ημέρα από την 2α Απριλίου μέχρι την 8η Απριλίου, αλλά ποτέ την 1η Απριλίου -- την λεγέμενη Πρωταπριλιά με τις φάρσες. για μια περίοδο που δεν υπερβαίνει τις 60 ημερολογιακές ημέρες. Οι ειδικές συνεδριάσεις καλούνται όταν χρειάζεται

Κάθε δέκα έτη (1982, 1992, 2002, 2012, κλπ.), μετά την ανά δεκαετία απογραφή, το Νομοθετικό Σώμα φροντίζει, με νόμο, να αρχίσει νωρίς η 60ήμερη τακτική συνεδρίαση, τυπικά τον Ιανουάριο.Το ΆρθροIII, Τμήμα 3(b), Σύνταγμα της Φλόριντα, προβλέπει ότι η τακτική συνεδρίαση πρέπει να συγκληθεί την πρώτη τρίτη μετά την πρώτη Δευτέρα τον μάρτιο σε περιττά έτη και εκείνη την ημέρα ή τέτοιαάλλη ημέρα όπως ορίζεται από νόμο στα άρτια έτη.

Λειτουργίες
Το Νομοθετικό Σώμα είναι εξουσιοδοτημένο να φτιάχνει νόμους, υποκείμενους στην εξουσία του Κυβερνήτη να ασκήσει βέτο. Όμως, το βέτο μπορεί να ανατραπεί από το Νομοθετικό Σώμα αν υπάρχει πλειοψηφία δύο τρίτων υπέρ της υπέρβασης σε κάθε Σώμα. Το Νομοθετικό Σώμα επίσης έχει την εξουσία να προτείνει τροποποιήσεις στο Σύνταγμα της Φλόριντα. Οι κανόνες για το Νομοθετικό Σώμα της Φλόριντα τίθενται στο Σύνταγμα της Φλόριντα, και επίσης προβλέπονται για τα αντίστοιχα σώματα όταν είναι εφικτό. Η Φλόριντα είχε έξι διαφορετικά πολιτειακά συντάγματα, του 1838, 1861 (απόσχιση), 1865, 1868, 1885, και 1968 (το ισχύον Σύνταγμα της Φλόριντα).

Το 2009, οι νομοθέτες κατέθεσαν 2.138 νομοσχέδια για εξέταση. Κατά μέσον όρο, το Νομοθετικό Σώμα περνάει περίπου 300 νομοσχέδια ετησίως.

Εικόνες

Βλέπε επίσης
Πολιτειακό Καπιτώλιο της Φλόριντα
Βουλή των Αντιπροσώπων της Φλόριντα
Γερουσία της Φλόριντα
The Florida Channel
Κυβέρνηση της Φλόριντα
Office of Program Policy Analysis and Government Accountability

Αναφορές

Εξωτερικοί σύνδεσμοι
Florida Legislature

Φλοριντα
Νομοθετικο Σωμα